ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број:105.Е.03.01-136457/12-2016

Обреновац, 20.05.2016.

На основу члана 54. и 63. Закона о јавним набавкама („Службени гласник РС", бр. 124/12, 14/15 и 68/15), Комисија за јавну набавку број 3000/0118/2016 (549/2016, 552/2016, 478/2016, 228/2016), за набавку добара: транспортне траке, на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ за ЈН3000/0118/2016 (549/2016, 552/2016, 478/2016, 228/2016), транспортне траке

**Бр. 4.**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1**:

На страници 66/70 конкурсне документације ЈН 3000/0118/2016(549/2016, 552/2016,478/2016,228/2016) наведено је да ''трака која нам се испоручи мора бити произведена 2015.године''.

Сматрамо да је неопходно исправити годину јер понуђачи имају на складишту и траку произведену у 2016.годити, те уколико не извршите исправку сматраћемо да је на овај начин извршена повреда начела обезбеђивања конкуренције,начела ефикасности и економичности као и начела једнакости понуђача према ЗЈН.

**ОДГОВОР 1:**

**У Конкурсној документацији у делу 3. ТЕХНИЧКА СПЕЦИФИКАЦИЈА, подтачка 3.2.3 пише**

**„Трака која нам се испоручи мора бити произведена 2016.год.“.**

**Како је Прилогу бр.6 дошло до штампарске грешке и пише да трака мора бити произведена 2015.године, Комисија ће урадити ДРУГУ ИЗМЕНУ КОНКУРСНЕ ДОКУМЕНТАЦИЈЕ и ускладити Прилог бр.6 са делом 3. Техничка спецификација Конкурсне документације и исту објавити на Порталу УЈН и интернет страници Наручиоца**

**ПИТАЊЕ 2:**

Такође на страници 66/70 конкурсне документације наведено је: ''приложити начин и услове ускладиштења траке уз испоруку добара''. Исто  је наведено на страни 5/70 конкурсне документације под тачком 3.2.1 стим што стоји да се као саставни део  понуде доставља ''упутство о начину и условима ускладиштења трака.'' Молимо појашњење када се доставља упуство да ли уз понуду или уз испоруку робе (трака).

**ОДГОВОР 2:**

Упутство о начину и условима ускладиштења трака се доставља уз испоруку.

**Комисија ће урадити ДРУГУ ИЗМЕНУ КОНКУРСНЕ ДОКУМЕНТАЦИЈЕ и ускладити Прилог бр.6 са делом 3. Техничка спецификација Конкурсне документације и исту објавити на Порталу УЈН и интернет страници Наручиоца**

**ПИТАЊЕ 3:**

Да ли уз банкарску гаранцију за озбиљност понуде понуђач треба да достави доказ-потврду да је страној банци додељен кредитни рејтинг коме одговара најмање ниво кредитног квалитета 3 (инвестициони ранг) или то наручилац проверава?

**ОДГОВОР 3:**

Уз банкарску гаранцију за озбиљност понуде понуђач може доставити доказ-потврду да је страној банци додељен кредитни рејтинг коме одговара најмање ниво кредитног квалитета 3 (инвестициони ранг) а уколико не достави Наручилац може вршити проверу кредитног рејтинга банке.

**ПИТАЊЕ 4:**

Прилог бр. 5 на страници 52/70 конкурсне документације потребно појаснити само у смислу да ли у тренутку подношења понуде понуђач има обавезу овере и потписа овог документа обзиром да  се односи на испоруку или не?

**ОДГОВОР 4:**

У тренутку подношења понуде понуђач нема обавезу овере и потписа документа Записник о извршеној испоруци добара који представља Прилог бр. 5 Конкурсне документације. Овај документ се потписује након испоруке.

**ПИТАЊЕ 5:**

Молимо Вас да објавите конкурсну документацију  -пречишћен текст- укључујући све измене како би понуђач прецизно и тачно попунио захевана документа усаглашена са свим изменама јер је дошло и до измена модела уговора и др.

**ОДГОВОР 5:**

Наручилац сматра да није неопходно да објави пречишћен текст Конкурсне документације у целости, јер су све измене објављене на Порталу УЈН и интернет страници Наручиоца и чине саставни део Конкурсне документације.

Како је модел уговора саставни део понуде, Наручилац ће ради прибављања прихватљивих понуда, објавити модел уговора који је усаглашен са првом изменом конкурсне документације која је објављена 15.05.2016.године на Порталу УЈН и интернет страници Наручиоца

Важећи модел уговора биће прилог ДРУГЕ ИЗМЕНЕ КОНКУРСНЕ ДОКУМЕНТАЦИЈЕ коју ће Наручилац објавити на Порталу УЈН и интернет страници Наручиоца

 Комисија за предметну ЈН

 \_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_